pythainlp/thailaw-v1.0 huggingface dataset:
คําสั่งกรมบังคับคดี

ที่ 810 /2556

เรื่อง การปฏิบัติงานเกี่ยวกับการจําหน่ายทรัพย์สิน

-------------------------

          ตามที่กรมบังคับคดีได้มีคําสั่งกรมบังคับคดีที่ 503/2554 ลงวันที่ 22 กันยายน 2554 เรื่องการปฏิบัติงานเกี่ยวกับการจําหน่ายทรัพย์สิน กําหนดแนวทางการปฏิบัติหน้าที่ของเจ้าพนักงานบังคับคดี เกี่ยวกับการคืนเงินภาษีเงินได้หัก ณ ที่จ่าย นั้น

          โดยที่มีความจําเป็นต้องปรับปรุงคําสั่งดังกล่าว เพื่อให้การปฏิบัติหน้าที่ของเจ้าพนักงาน บังคับคดีเป็นไปด้วยความเรียบร้อยและมีประสิทธิภาพยิ่งขึ้น อาศัยอํานาจตามความในมาตรา 32 แห่ง พระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหาร ราชการแผ่นดิน (ฉบับที่ 2) พ.ศ. 2545 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 503/2554 ลงวันที่ 22 กันยายน 2554 เรื่อง การปฏิบัติงานเกี่ยวกับการจําหน่ายทรัพย์สิน


ข้อ ๒ ในการขายทอดตลาดทรัพย์ของเจ้าพนักงานบังคับคดี ผู้ซื้อทรัพย์ได้จากการขาย ทอดตลาดจะต้องจะต้องเป็นผู้เสียค่าธรรมเนียมในการโอน ค่าภาษีต่างๆจากการขายอสังหาริมทรัพย์และ ค่าอากรตามประมวลรัษฎากรเองทั้งหมด โดยผู้ซื้อทรัพย์ไม่สามารถนําใบเสร็จรับเงินค่าภาษีเงินได้หัก ณ ที่จ่าย หรือค่าอากรแสตมป์มาขอรับเงินคืนจากเจ้าพนักงานบังคับคดีได้


ข้อ ๓ คําสั่งนี้ให้มีผลใช้บังคับสําหรับการขายทอดตลาดตามประกาศขายทอดตลาดที่มี กําหนดนัดที่ 1 ตั้งแต่วันที่ 1 เมษายน 2557 เป็นต้นไป


ข้อ ๔ ให้เจ้าพนักงานพิทักษ์ทรัพย์ถือปฏิบัติตามคําสั่งนี้โดยอนุโลม


ผู้มีอํานาจลงนาม -                                                                                         สั่ง ณ วันที่ 29 พฤศจิกายน พ.ศ. 2556

 

                                                                                            (ลงชื่อ)  วิศิษฏ์ วิศิษฏ์สรอรรถ

                                                                                    (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                    อธิบดีกรมบังคับคดี
คําสั่งกรมบังคับคดี

ที่ 810 /2556

เรื่อง การปฏิบัติงานเกี่ยวกับการจําหน่ายทรัพย์สิน

-------------------------

          ตามที่กรมบังคับคดีได้มีคําสั่งกรมบังคับคดีที่ 503/2554 ลงวันที่ 22 กันยายน 2554 เรื่องการปฏิบัติงานเกี่ยวกับการจําหน่ายทรัพย์สิน กําหนดแนวทางการปฏิบัติหน้าที่ของเจ้าพนักงานบังคับคดี เกี่ยวกับการคืนเงินภาษีเงินได้หัก ณ ที่จ่าย นั้น

          โดยที่มีความจําเป็นต้องปรับปรุงคําสั่งดังกล่าว เพื่อให้การปฏิบัติหน้าที่ของเจ้าพนักงาน บังคับคดีเป็นไปด้วยความเรียบร้อยและมีประสิทธิภาพยิ่งขึ้น อาศัยอํานาจตามความในมาตรา 32 แห่ง พระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหาร ราชการแผ่นดิน (ฉบับที่ 2) พ.ศ. 2545 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 503/2554 ลงวันที่ 22 กันยายน 2554 เรื่อง การปฏิบัติงานเกี่ยวกับการจําหน่ายทรัพย์สิน


ข้อ ๒ ในการขายทอดตลาดทรัพย์ของเจ้าพนักงานบังคับคดี ผู้ซื้อทรัพย์ได้จากการขาย ทอดตลาดจะต้องจะต้องเป็นผู้เสียค่าธรรมเนียมในการโอน ค่าภาษีต่างๆจากการขายอสังหาริมทรัพย์และ ค่าอากรตามประมวลรัษฎากรเองทั้งหมด โดยผู้ซื้อทรัพย์ไม่สามารถนําใบเสร็จรับเงินค่าภาษีเงินได้หัก ณ ที่จ่าย หรือค่าอากรแสตมป์มาขอรับเงินคืนจากเจ้าพนักงานบังคับคดีได้


ข้อ ๓ คําสั่งนี้ให้มีผลใช้บังคับสําหรับการขายทอดตลาดตามประกาศขายทอดตลาดที่มี กําหนดนัดที่ 1 ตั้งแต่วันที่ 1 เมษายน 2557 เป็นต้นไป


ข้อ ๔ ให้เจ้าพนักงานพิทักษ์ทรัพย์ถือปฏิบัติตามคําสั่งนี้โดยอนุโลม


ผู้มีอํานาจลงนาม -                                                                                         สั่ง ณ วันที่ 29 พฤศจิกายน พ.ศ. 2556

 

                                                                                        (ลงชื่อ)            วิศิษฏ์ วิศิษฏ์สรอรรถ

                                                                                        (ศาสตราจารย์พิเศษวิศิษฎ์ วิศิษฏ์สรอรรถ)

                                                                                                      อธิบดีกรมบังคับคดี
คําสั่งกรมบังคับคดี

ที่ 172/2565

เรื่อง การรับและจ่ายเงินในคดีสําหรับราชการส่วนกลางและส่วนภูมิภาคของกรมบังคับคดี

-------------------------------

          อนุสนธิคําสั่งกรมบังคับคดี ที่ 98/2563 ลงวันที่ 27 กุมภาพันธ์ 2563 เรื่อง การรับและ จ่ายเงินในคดีสําหรับราชการส่วนกลางและส่วนภูมิภาคของกรมบังคับคดี เพื่อให้การปฏิบัติหน้าที่ของเจ้าหน้าที่ เกี่ยวกับการรับและจ่ายเงินในคดี เป็นไปด้วยความเรียบร้อย เหมาะสม และมีประสิทธิภาพ อาศัยอํานาจ ตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติม โดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ให้ยกเลิกความในวรรคสอง ของข้อ 3.9 ตามคําสั่งกรมบังคับคดี ที่ 98/2563 ลงวันที่ 27 กุมภาพันธ์ 2563 เรื่อง การรับและจ่ายเงินในคดีสําหรับราชการส่วนกลางและส่วนภูมิภาคของกรมบังคับคดี และให้ใช้ข้อความต่อไปนี้แทน

          “วิธีการและขั้นตอนในการจ่ายเงินเข้าบัญชีธนาคารของเจ้าหนี้ หรือผู้ขอรับเงินให้เป็นไปตาม ระเบียบกระทรวงการคลัง ว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และ การน่าเงินส่งคลัง พ.ศ. 2562

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 30 มีนาคม พ.ศ. 2565

 

(ลงชื่อ)            ทัศนีย์ เปาอินทร์

(นางทัศนีย์ เปาอินทร์) 

อธิบดีกรมบังคับคดี
คําสั่งกรมบังคับคดี

ที่ 162/2565

เรื่อง การปฏิบัติงานในระบบการบังคับคดีล้มละลายทางอิเล็กทรอนิกส์ กรณียื่นคําร้องทางอิเล็กทรอนิกส์ ประเภทค่าร้องขอวางเงินค่าใช้จ่าย และคําร้องขอเดินทางออกนอกราชอาณาจักร

-----------------------------

          อนุสนธิคําสั่งกรมบังคับคดีที่ 23/2564 ลงวันที่ 13 กุมภาพันธ์ 2564 เรื่องการปฏิบัติงาน ในระบบการบังคับคดีล้มละลายทางอิเล็กทรอนิกส์กรณียื่นคําร้องทางอิเล็กทรอนิกส์ ประกาศกรมบังคับคดี เรื่อง หลักเกณฑ์และวิธีการยื่นคําร้องทางอิเล็กทรอนิกส์ในระบบการบังคับคดีคดีล้มละลายทางอิเล็กทรอนิกส์ ลงวันที่ 13 กุมภาพันธ์ 2564 และประกาศกรมบังคับคดี เรื่อง หลักเกณฑ์และวิธีการยื่นคําร้องทาง อิเล็กทรอนิกส์ในระบบการบังคับคดีคดีล้มละลายทางอิเล็กทรอนิกส์ (ฉบับที่ 2) ลงวันที่ 28 มีนาคม 2565 เพื่อให้การปฏิบัติงานของเจ้าพนักงานพิทักษ์ทรัพย์และเจ้าหน้าที่ที่เกี่ยวข้องกับการปฏิบัติงานในระบบ การบังคับคดีล้มละลายทางอิเล็กทรอนิกส์ประเภทคําร้องขอวางเงินค่าใช้จ่าย และคําร้องขอเดินทางออกนอก ราชอาณาจักร เป็นไปด้วยความเรียบร้อย เหมาะสม มีประสิทธิภาพและเป็นไปในแนวทางเดียวกัน อาศัยอํานาจ ตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดย พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ คําสั่งนี้ใช้บังคับกับสํานวนคดีล้มละลายที่ศาลมีคําสั่งพิทักษ์ทรัพย์ตั้งแต่วันที่ 1 สิงหาคม 2563 เป็นต้นไป ยกเว้นในคดีที่ศาลเคยมีคําสั่งพิทักษ์ทรัพย์ไว้ก่อนแล้วไม่ให้ใช้ระบบการบังคับคดี ล้มละลายทางอิเล็กทรอนิกส์


ข้อ ๒ ให้กองบังคับคดีล้มละลาย 1 - 6 และกองฟื้นฟูกิจการของลูกหนี้ ตรวจสอบการวางเงิน ค่าใช้จ่ายโจทก์ในระบบการบังคับคดีล้มละลายทางอิเล็กทรอนิกส์ ทั้งประเภทการวางเงินทางอิเล็กทรอนิกส์ และการวางเงิน ณ กรมบังคับคดี

          หากกองบังคับคดีล้มละลาย 1 และกองบังคับคดีล้มละลาย 5 ตรวจสอบพบว่า มีการวางเงิน ค่าใช้จ่ายในระบบการบังคับคดีล้มละลายทางอิเล็กทรอนิกส์ในคดีที่อยู่ในความรับผิดชอบ ดําเนินการขออนุมัติในระบบการบังคับคดีล้มละลายทางอิเล็กทรอนิกส์เพื่อโอนเงินเข้ามายังบัญชี One Solution ของกองบังคับคดีล้มละลาย 1 และกองบังคับคดีล้มละลาย 5 แล้วแต่กรณีต่อไป ทั้งนี้ ให้ดําเนินการจนกว่า การพัฒนาระบบการบังคับคดีล้มละลายทางอิเล็กทรอนิกส์เป็นระบบ One Solution จะเสร็จสมบูรณ์


ข้อ ๓ หากลูกหนี้ยื่นคําร้องขอเดินทางออกนอกราชอาณาจักร ให้เจ้าพนักงานพิทักษ์ทรัพย์ พิจารณาคําร้องและแจ้งผลการพิจารณาทางระบบการปฏิบัติงานบังคับคดีล้มละลายทางอิเล็กทรอนิกส์ภายใน วันทําการถัดไป ในกรณีที่เจ้าพนักงานพิทักษ์ทรัพย์มีคําสั่งอนุญาตแล้ว ให้สแกนหนังสืออนุญาตให้เดินทางออกนอก

          นอกราชอาณาจักรเข้าระบบการบังคับคดีล้มละลายทางอิเล็กทรอนิกส์ เพื่อให้ผู้ใช้ระบบสามารถพิมพ์สําเนา หนังสืออนุญาตผ่านระบบดังกล่าวได้ โดยเจ้าพนักงานพิทักษ์ทรัพย์ยังต้องนําส่งต้นฉบับหนังสือดังกล่าวไปยัง สํานักงานตรวจคนเข้าเมือง สํานักงานตํารวจแห่งชาติ และกรมการกงสุล กระทรวงการต่างประเทศต่อไป

          ทั้งนี้ ตั้งแต่วันที่ 1 เมษายน 2565 เป็นต้นไป


ผู้มีอํานาจลงนาม - สั่ง ณ วันที่ 25 มีนาคม พ.ศ. 2565

 

(ลงชื่อ)            ทัศนีย์ เปาอินทร์

(นางทัศนีย์ เปาอินทร์)

อธิบดีกรมบังคับคดี
คําสั่งกรมบังคับคดี

ที่ 234/2564.

เรื่อง การเลื่อนการชําระราคาส่วนที่เหลือ

----------------------

          อนุสนธิคําสั่งกรมบังคับคดีที่ 308/2563 ลงวันที่ 29 มิถุนายน 2563 เรื่อง การเลื่อน การชําระราคาส่วนที่เหลือ เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการเลื่อนการชําระราคา ส่วนที่เหลือ เป็นไปโดยความเรียบร้อย เหมาะสม และมีประสิทธิภาพ อาศัยอํานาจตามความในข้อ 14 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2563 อธิบดีกรมบังคับคดี จึงมีคําสั่ง ดังต่อไปนี้


ข้อ ๑ ให้ยกเลิกความในข้อ 8 ของคําสั่งกรมบังคับคดี ที่ 308/2563 ลงวันที่ 29 มิถุนายน 2563 เรื่อง การเลื่อนการชําระราคาส่วนที่เหลือ และให้ใช้ข้อความต่อไปนี้แทน

          ข้อ 8 กรณีที่ผู้ซื้อได้รับอนุญาตให้เลื่อนการชําระราคาส่วนที่เหลือเป็นเวลา 3 เดือน ตามข้อ 2 หรือ 15 วันตามข้อ 3 แล้ว หากผู้ซื้อมีเหตุจําเป็นอื่นที่ไม่สามารถชําระราคาส่วนที่เหลือได้ภายในกําหนดเวลา ที่ได้รับอนุญาตไว้ ผู้ซื้ออาจยื่นคําร้องขอเลื่อนการชําระราคาส่วนที่เหลือได้อีก 1 ครั้ง โดยให้ยื่นไม่น้อยกว่า 5 วัน ก่อนสิ้นระยะเวลาดังกล่าว โดยอ้างเหตุจําเป็น หากเจ้าพนักงานบังคับคดีพิจารณาแล้วเห็นว่า ไม่มีเหตุจําเป็น ให้ยกคําร้องและเสนอผู้อํานวยการพิจารณามีคําสั่งทันที พร้อมทั้งแจ้งให้ผู้ซื้อทรัพย์ชําระเงินส่วนที่เหลือภายใน กําหนดตามที่ได้รับอนุญาตให้เลื่อนการชําระราคาส่วนที่เหลือไว้ข้างต้น และให้ผู้ซื้อทรัพย์ลงชื่อรับทราบคําสั่ง ยกคําร้องภายในวันนั้นด้วย ทั้งนี้ ไม่ต้องเสนออธิบดีหรือรองอธิบดีที่ได้รับมอบหมายพิจารณาอีก 

          ในกรณีเจ้าพนักงานบังคับคดีพิจารณาคําร้องแล้ว เห็นว่ามีเหตุจําเป็นและผู้ซื้อทรัพย์ได้ยื่น ภายในกําหนดเวลา พร้อมวางมัดจําเพิ่มอีกไม่น้อยกว่าร้อยละ 20 ของราคาที่ซื้อได้ และลงนามทําสัญญา เลื่อนการชําระราคาส่วนที่เหลือตามแบบแนบท้ายคําสั่งนี้แล้ว ให้เจ้าพนักงานบังคับคดีเสนอความเห็นต่ออธิบดี หรือรองอธิบดีที่ได้รับมอบหมายเพื่อพิจารณา และอธิบดีหรือรองอธิบดีที่ได้รับมอบหมายอาจอนุญาตให้เลื่อน การชําระราคาส่วนที่เหลือได้ไม่เกิน 2 เดือน นับแต่วันครบกําหนดตามที่ได้รับอนุญาตให้เลื่อนการชําระราคาส่วนที่เหลือไว้ข้างต้น


ข้อ ๒ คดีที่เคยยื่นคําร้องขอเลื่อนการชําระราคาส่วนที่เหลือ ตามคําสั่งกรมบังคับคดีที่ 308/2563 ลงวันที่ 29 มิถุนายน 2563 เรื่องการเลื่อนการชําระราคาส่วนที่เหลือ ข้อ 8 และได้รับอนุญาต ไปแล้วไม่อาจขอเลื่อนการชําระราคาตามคําสั่งนี้ได้อีก 


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 18 พฤษภาคม พ.ศ. 2564

 

(ลงชื่อ) อรัญญา ทองน้ําตะโก

(นางอรัญญา ทองน้ําตะโก)

อธิบดีกรมบังคับคดี
คําสั่งกรมบังคับคดี

ที่ 121/2564

เรื่อง มอบอํานาจให้ปฏิบัติการแทนเจ้าพนักงานพิทักษ์ทรัพย์

------------------------------

 

          เพื่อให้การปฏิบัติราชการในส่วนที่เกี่ยวข้องกับการดําเนินคดีล้มละลายของกรมบังคับคดี เป็นไปอย่างรวดเร็วและมีประสิทธิภาพ อาศัยอํานาจตามความในมาตรา 38 แห่งพระราชบัญญัติระเบียบ บริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับพระราชกฤษฎีกาว่าด้วยการมอบอํานาจ พ.ศ. 2550 และข้อ 2 แห่งกฎกระทรวงแบ่งส่วนราชการกรมบังคับคดี กระทรวงยุติธรรม พ.ศ. 2561 จึงมีคําสั่งมอบอํานาจให้ นายชัยเดช รัตนโกมล ตําแหน่งนิติกรชํานาญการ กองบังคับคดีล้มละลาย 6 กรมบังคับคดี เป็นผู้มีอํานาจ ในการยื่นแบบแจ้งความประสงค์ในการรับเงินในคดีล้มละลายทุกคดีต่อศาลล้มละลายกลางแทนเจ้าพนักงาน พิทักษ์ทรัพย์ด้วยวิธีการโอนผ่านระบบอิเล็กทรอนิกส์ของธนาคาร (Internet Banking) (แบบ 4) เพื่อเข้าบัญชี ธนาคารกรุงไทย จํากัด (มหาชน) สาขาบางขุนนนท์ ประเภทเงินฝากออมทรัพย์ ชื่อบัญชี “กรมบังคับคดี บัญชีเลขที่ 058-1-09327-5

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 8 มีนาคม พ.ศ. 2564

 

(ลงชื่อ) อรัญญา ทองน้ําตะโก

(นางอรัญญา ทองน้ําตะโก)

อธิบดีกรมบังคับคดี
คําสั่งกรมบังคับคดี ที่ 638 /2563

เรื่อง มอบอํานาจการพิจารณาหรืออนุญาตการลา

-----------------------------

 

          เพื่อให้การปฏิบัติราชการเกี่ยวกับการพิจารณาหรืออนุญาตการลาเป็นไปด้วยความเหมาะสม มีประสิทธิภาพ และถูกต้องตามระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 ฉะนั้น อาศัยอํานาจตามความในมาตรา 32 มาตรา 38 และมาตรา 39 แห่งพระราชบัญญัติระเบียบบริหารราชการ แผ่นดิน พ.ศ. 2534 และที่แก้ไขเพิ่มเติม มาตรา 6 มาตรา 7 และมาตรา 8 แห่งพระราชกฤษฎีกาว่าด้วยการ มอบอํานาจ พ.ศ. 2550 ระเบียบสํานักนายกรัฐมนตรีว่าด้วยการมอบอํานาจ พ.ศ. 2546 และข้อ 8 แห่งระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 จึงมอบอํานาจในการพิจารณาหรือ อนุญาตการลาดังนี้


ข้อ ๑ บรรดาคําสั่ง ระเบียบ หรือประกาศอื่นใดในส่วนที่มีกําหนดไว้แล้วซึ่งขัดหรือแย้งกับคําสั่งนี้ ให้ใช้คําสั่งนี้แทน


ข้อ ๒ ให้ถือปฏิบัติตามระเบียบสํานักนายกรัฐมนตรีว่าด้วยการลาของข้าราชการ พ.ศ. 2555 ข้อ 3 ให้ผู้อํานวยการสถาบันพัฒนาการบังคับคดี มีอํานาจพิจารณาหรืออนุญาตการลาแก่ข้าราชการ พนักงานราชการ และเจ้าหน้าที่ในสังกัดได้เท่าที่ผู้อํานวยการสํานัก/กองมีอํานาจตามระเบียบสํานัก นายกรัฐมนตรีว่าด้วยการลาของข้าราชการ พ.ศ. 2555 ปรากฏตามเอกสารแนบท้ายคําสั่งนี้

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - สั่ง ณ วันที่ 12 พฤศจิกายน พ.ศ. 2563

 

(ลงชื่อ)            อรัญญา ทองน้ําตะโก

(นางอรัญญา ทองน้ําตะโก)

อธิบดีกรมบังคับคดี
คําสั่งกรมบังคับคดี

ที่ 274/2563

เรื่อง แบบประกาศขายทอดตลาด

 

          เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อย เหมาะสม และมีประสิทธิภาพ อาศัยอํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมี คําสั่งดังต่อไปนี้


ข้อ ๑ ให้เจ้าพนักงานบังคับคดีจัดทําประกาศขายทอดตลาดทรัพย์เป็นหนังสือตามแบบแนบท้ายคําสั่งนี้


ข้อ ๒ แบบประกาศขายทอดตลาดทรัพย์ตามคําสั่งนี้ให้ใช้บังคับกับประกาศขายทอดตลาด ที่ประกาศตั้งแต่วันที่ 24 มิถุนายน 2563 เป็นต้นไป


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม


ผู้มีอํานาจลงนาม - สั่ง ณ วันที่ 11 มิถุนายน พ.ศ. 2563

 

(ลงชื่อ) อรัญญา ทองน้ําตะโก

(นางอรัญญา ทองน้ําตะโก)

อธิบดีกรมบังคับคดี
คําสั่งกรมบังคับคดี

ที่ 579/2562

เรื่อง การปฏิบัติงานเกี่ยวกับการบังคับตามคําสั่งทางปกครองที่กําหนดให้ชําระเงิน

------------------------------------------

          ตามที่ได้มีการประกาศใช้พระราชบัญญัติวิธีปฏิบัติราชการทางปกครอง (ฉบับที่ 3) พ.ศ. 2562 หมวด 2/1 การบังคับทางปกครอง ส่วนที่ 2 การบังคับตามคําสั่งทางปกครองที่กําหนดให้ชําระเงิน 2.การบังคับ โดยเจ้าพนักงานบังคับคดี นั้น เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการบังคับตามคําสั่ง ทางปกครองที่กําหนดให้ชําระเงินโดยเจ้าพนักงานบังคับคดี เป็นไปด้วยความเรียบร้อย เหมาะสม มีประสิทธิภาพ และเป็นไปในแนวทางเดียวกัน อาศัยอํานาจตามความในมาตรา 32 แห่งพระราชบัญญัติระเบียบบริหาร ราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ เมื่อศาลส่งหมายบังคับคดี ออกตามความในมาตรา 63/15 แห่งพระราชบัญญัติ วิธีปฏิบัติราชการทางปกครอง พ.ศ. 2539 เพิ่มโดยพระราชบัญญัติวิธีปฏิบัติราชการทางปกครอง (ฉบับที่ 3) พ.ศ. 2562 มายังสํานักงานบังคับทางปกครองหรือสํานักงานบังคับคดีจังหวัดหรือสาขาแล้ว หากหน่วยงาน ของรัฐที่ออกคําสั่งให้ชําระเงินมาดําเนินการตั้งเรื่องบังคับคดี ให้เจ้าพนักงานบังคับคดีดําเนินการตาม กฎ ระเบียบ ประกาศ คําสั่ง และแนวปฏิบัติ ที่เกี่ยวข้องกับการบังคับคดีของเจ้าพนักงานบังคับคดีโดยอนุโลม 


ข้อ ๒ ในการตั้งเรื่องบังคับคดี ให้เจ้าพนักงานบังคับคดีแจ้งหน่วยงานของรัฐที่ออกคําสั่ง ให้ชําระเงินค่าเนินการ ดังนี้

          2.1 นําส่งสําเนาคําร้องขอออกหมายบังคับคดีที่ยื่นต่อศาล เพื่อจะได้ทราบว่า การบังคับทางปกครองที่หน่วยงานของรัฐที่ออกคําสั่งให้ชําระเงิน ได้ดําเนินการภายในสิบปีนับแต่วันที่คําสั่ง ที่กําหนดให้ชําระเงินเป็นที่สุดหรือไม่

          2.2 แจ้งให้เจ้าพนักงานบังคับคดีทราบโดยเร็ว หากปรากฏว่า ในระหว่างการบังคับคดี จํานวนหนี้ตามคําสั่งให้ชําระเงินลดลงไม่ว่าด้วยเหตุใด ๆ


ข้อ ๓ กรณีที่ศาลมีคําสั่งให้งดการบังคับคดี และส่งคําสั่งให้เจ้าพนักงานบังคับคดีทราบ ตามมาตรา 63/16 แห่งพระราชบัญญัติวิธีปฏิบัติราชการทางปกครอง พ.ศ. 2539 เพิ่มโดยพระราชบัญญัติ วิธีปฏิบัติราชการทางปกครอง (ฉบับที่ 3) พ.ศ. 2562 ให้เจ้าพนักงานบังคับคดีงดการบังคับคดีไว้ภายในระยะเวลา หรือเงื่อนไขตามที่ศาลกําหนด และให้แจ้งการจัดการบังคับคดีให้หน่วยงานที่ออกคําสั่งให้ชําระเงิน และบุคคลภายนอกผู้มีส่วนได้เสียทราบโดยไม่ชักช้าด้วย

          ทั้งนี้ ให้ถือปฏิบัติตั้งแต่วันที่ 25 พฤศจิกายน 2562 เป็นต้นไป


ผู้มีอํานาจลงนาม - สั่ง ณ วันที่ 20 พฤศจิกายน พ.ศ. 2562

 

ลงชื่อ) อรัญญา ทองน้ําตะโก

(นางอรัญญา ทองน้ําตะโก)

อธิบดีกรมบังคับคดี
คําสั่งกรมบังคับคดี

ที่ 225/2562

เรื่อง แต่งตั้งข้าราชการให้รักษาราชการแทน

---------------------------

          อนุสนธิคําสั่งกรมบังคับคดี ที่ 512/2557 ลงวันที่ 18 สิงหาคม 2557 ที่ 608/2557 ลงวันที่ 2ตุลาคม 2557 ที่ 541/2558 ลงวันที่ 30 กันยายน 2558 ที่ 532/2558 ลงวันที่ 28 กันยายน 2558 และที่ 697/2561 ลงวันที่ 8 ตุลาคม 2561 กรมบังคับคดีแต่งตั้งข้าราชการเป็นผู้รักษา ราชการแทนหัวหน้าส่วนราชการระดับกอง นั้น

          เพื่อให้การปฏิบัติภารกิจของกรมบังคับคดีเป็นไปด้วยความเรียบร้อย รวดเร็ว มีประสิทธิภาพ และเกิดประโยชน์สูงสุดแก่ทางราชการ อาศัยอํานาจตามความในมาตรา 47 แห่งพระราชบัญญัติระเบียบ บริหารราชการแผ่นดิน พ.ศ. 2534 และที่แก้ไขเพิ่มเติม และมาตรา 57 แห่งพระราชบัญญัติระเบียบ ข้าราชการพลเรือน พ.ศ. 2551 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดี 512/2557 ลงวันที่ 18 สิงหาคม 2557 ที่ 208/2557 ลงวันที่ 2 ตุลาคม 2557 ที่ 541/2558 ลงวันที่ 30 กันยายน 2558 ที่ 532/2558 ลงวันที่ 28 กันยายน 2558 และที่ 697/2561 ลงวันที่ 8 ตุลาคม 2561 และบรรดาคําสั่ง ระเบียบหรือประกาศอื่นใด ในส่วนที่มีกําหนดไว้แล้วซึ่งขัดหรือแย้งกับคําสั่งนี้ โดยให้ใช้ความตามคําสั่งนี้แทน


ข้อ ๒ กรณีไม่มีผู้ดํารงตําแหน่งเลขานุการกรม ผู้อํานวยการกองติดตามและเฉลี่ยทรัพย์สินใน คดีล้มละลาย ผู้อํานวยการกองบริหารการคลัง ผู้อํานวยการกองบริหารทรัพยากรบุคคล ผู้อํานวยการกองบังคับคดี ล้มละลาย 1 – 6 ผู้อํานวยการกองพัฒนาระบบการบังคับคดีและประเมินราคาทรัพย์ ผู้อํานวยการกองฟื้นฟู กิจการของลูกหนี้ ผู้อํานวยการศูนย์เทคโนโลยีสารสนเทศและการสื่อสาร และผู้อํานวยการสํานักงานบังคับคดีแพ่ง กรุงเทพมหานคร 1-6 หรือมีแต่ไม่อาจปฏิบัติราชการได้ ให้ผู้ดํารงตําแหน่งดังต่อไปนี้ของหน่วยงานเป็น ผู้รักษาราชการแทน

          (1) ผู้อํานวยการกลุ่ม หรือหัวหน้ากลุ่ม หรือหัวหน้าฝ่าย อาวุโสลําดับ 1

          (2) ผู้อํานวยการกลุ่ม หรือหัวหน้ากลุ่ม หรือหัวหน้าฝ่าย อาวุโสลําดับ 2

          (3) ผู้อํานวยการกลุ่ม หรือหัวหน้ากลุ่ม หรือหัวหน้าฝ่าย อาวุโสลําดับ 3

          ทั้งนี้ ตั้งแต่บัดนี้เป็นต้นไปจนกว่าจะมีคําสั่งเปลี่ยนแปลงเป็นอย่างอื่น


ผู้มีอํานาจลงนาม -                                                                                          สั่ง ณ วันที่  23  กันยายน พ.ศ.2562

 

                                                                                         (ลงชื่อ)            สายรุ้ง มารมย์

                                                                                               (นางสาวสายรุ้ง มารมย์)

                                                                                                     อธิบดีกรมบังคับคดี
คําสั่งกรมบังคับคดี

ที่ 71 2562

เรื่อง การปฏิบัติงานเกี่ยวกับการยึดทรัพย์ ขับไล่ รื้อถอน

----------------------------------

          ตามที่กรมบังคับคดีได้มีคําสั่งกรมบังคับคดีที่ 501/2560 ลงวันที่ 1 กันยายน 2560 เรื่อง การปฏิบัติงานเกี่ยวกับการยึดทรัพย์ ขับไล่ รื้อถอน กําหนดแนวปฏิบัติของเจ้าพนักงานบังคับคดีเกี่ยวกับ การยึดทรัพย์ ขับไล่ รื้อถอน นั้น

          เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อย เหมาะสม ถูกต้อง มีประสิทธิภาพและเป็นไปในแนวทางเดียวกัน จึงให้ยกเลิกแบบ 3 และแบบ 3.1 ตามแนวปฏิบัติเกี่ยวกับ การยึดทรัพย์ ขับไล่รื้อถอน ฉบับลงวันที่ 1 กันยายน 2560 ข้อ 2. และให้ใช้แบบ 3 และ แบบ 3.1 แนบท้ายคําสั่งนี้แทน

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 8 กุมภาพันธ์ พ.ศ. 2562

 

                                                                                          (ลงชื่อ) รื่นวดี  สุวรรณมงคล

                                                                                         (นางสาวรื่นวดี  สุวรรณมงคล)

                                                                                                  อธิบดีกรมบังคับคดี
คําสั่งกรมบังคับคดี

ที่ 716 /2561

เรื่อง แนวทางการจัดทํา รับ-ส่ง หนังสือราชการและเอกสารทางอิเล็กทรอนิกส์

----------------------------

          ตามระเบียบสํานักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม (ฉบับที่ 2) พ.ศ.2548 ข้อ 29 กําหนดให้การติดต่อราชการโดยหนังสือ สามารถดําเนินการด้วยระบบ สารบรรณอิเล็กทรอนิกส์ได้ นั้น

          เพื่อให้การติดต่อราชการเกี่ยวกับการรับ-ส่งหนังสือราชการและเอกสารภายในกรมบังคับคดี ที่ไม่เกี่ยวกับงานคดีเป็นไปโดยสะดวก รวดเร็ว ประหยัด และเตรียมความพร้อมไปสู่องค์กรไร้กระดาษ อาศัยอํานาจตามความในมาตรา 32 แห่งพระราชบัญญัติระเบียบริหารราชการแผ่นดิน พ.ศ.2534 และที่แก้ไข เพิ่มเติม จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 270/2561 ลงวันที่ 23 เมษายน 2561 เรื่อง การจัดส่ง หนังสือราชการทางอิเล็กทรอนิกส์


ข้อ ๒ การจัดส่งหนังสือราชการทางอิเล็กทรอนิกส์ หมายความรวมถึง การจัดส่งหนังสือราชการผ่านทางระบบสารบรรณอิเล็กทรอนิกส์ และการจัดส่งหนังสือราชการผ่านทางจดหมายอิเล็กทรอนิกส์ 


ข้อ ๓ ในการจัดทําหนังสือราชการให้สร้างเอกสารเสนอผู้บังคับบัญชาตามลําดับชั้นพิจารณา ลงนาม และจัดส่งหนังสือในระบบสารบรรณอิเล็กทรอนิกส์ โดยไม่ต้องพิมพ์ต้นฉบับและสําเนาเอกสาร 


ข้อ ๔ ให้หน่วยงานมอบหมายเจ้าหน้าที่ผู้รับผิดชอบตรวจสอบเอกสารที่จัดส่งมาทางสารบรรณ อิเล็กทรอนิกส์ และลงรับในระบบพร้อมเสนอผู้บังคับบัญชาตามลําดับชั้นเกษียนสั่งในระบบ และจัดส่ง ผู้เกี่ยวข้องโดยไม่ต้องพิมพ์เอกสาร


ข้อ ๕ ในกรณีที่ไม่มีความจําเป็นต้องทําเป็นหนังสือ ให้เจ้าของเรื่องเขียนข้อความส่งทางจดหมาย อิเล็กทรอนิกส์ (e-mail) ภาครัฐ ไปยัง e-mail กลางของหน่วยงานนั้นๆ


ข้อ ๖ ในการรับหนังสือหรือข้อความทางจดหมายอิเล็กทรอนิกส์ (e-mail) ภาครัฐ ให้ผู้รับ แจ้งตอบการรับหนังสือหรือข้อความนั้นด้วย และหากมีการโต้ตอบเกี่ยวกับเรื่องนั้นๆ ให้ใช้จดหมาย อิเล็กทรอนิกส์ (e-mail) เดิม


ตอน ๗ ในการสอบถามความประสงค์ หรือการสํารวจข้อมูลต่างๆ ให้จัดทําในรูปแบบ Google Form โดยระบุช่องทางการเข้าถึงเอกสารผ่าน Link หรือ QR Code เพื่อให้เจ้าของเรื่องสามารถประมวลผลได้ทันที

      ทั้งนี้ ให้ถือปฏิบัติตั้งแต่วันที่  1 พฤศจิกายน 2561 เป็นต้นไป


ผู้มีอํานาจลงนาม -                                                                                         สั่ง ณ วันที่ 18 ตุลาคม พ.ศ. 2561

 

                                                                                        (ลงชื่อ)             รื่นวดี สุวรรณมงคล

                                                                                        (นางสาว รื่นวดี สุวรรณมงคล)

                                                                                                 อธิบดีกรมบังคับคดี
ระเบียบกระทรวงการต่างประเทศ

ว่าด้วยหลักเกณฑ์และวิธีการในการตรวจลงตราประเภทอัธยาศัยไมตรี

---------------------------------------------

          ด้วยกระทรวงการต่างประเทศพิจารณาเห็นว่า หลักเกณฑ์และวิธีการในการตรวจลงตราประเภทอัธยาศัยไมตรี (Courtesy Visa) ได้มีการปฏิบัติสืบเนื่องกันมานานแล้ว และโดยที่การตรวจลงตราประเภทดังกล่าวไม่มีค่าธรรมเนียม จึงไม่มีการออกกฎกระทรวงกําหนดชนิดและค่าธรรมเนียมสําหรับการตรวจลงตราประเภทอัธยาศัยไมตรี จึงเห็นสมควรกําหนดระเบียบกระทรวงการต่างประเทศว่าด้วยหลักเกณฑ์และวิธีการในการตรวจลงตราประเภทอัธยาศัยไมตรีให้มีความชัดเจน รัดกุมและสอดรับกับสถานการณ์ในปัจจุบัน โดยอาศัยอํานาจตามความในข้อ 11 ของกฎกระทรวงกําหนดหลักเกณฑ์ วิธีการ และเงื่อนไข ในการตรวจ การยกเว้น และการเปลี่ยนประเภทการตรวจลงตรา พ.ศ. 2545 ซึ่งออกตามความในพระราชบัญญัติคนเข้าเมือง พ.ศ. 2522 และโดยความเห็นชอบของคณะกรรมการพิจารณาคนเข้าเมืองดังนี้


ข้อ ๑ การตรวจลงตราประเภทอัธยาศัยไมตรี ให้จํากัดเฉพาะการขอรับการตรวจลงตราเข้ามาในราชอาณาจักรเป็นการชั่วคราวเพื่อปฏิบัติการอย่างใดอย่างหนึ่ง ดังต่อไปนี้

          (1) การขอรับการตรวจลงตราของผู้ถือหนังสือเดินทางทูต หรือหนังสือเดินทางราชการหรือหนังสือเดินทางสหประชาชาติที่เทียบเท่าหนังสือเดินทางทูตหรือหนังสือเดินทางราชการ (UN Laissez-Passer ปกสีแดงหรือฟ้า) ที่ประสงค์เข้ามาในราชอาณาจักรเพื่อการอื่น นอกเหนือจากการปฏิบัติหน้าที่ทางทูตหรือกงสุล และการปฏิบัติหน้าที่ทางราชการ

          (2) การขอรับการตรวจลงตราของผู้ถือหนังสือเดินทางหรือเอกสารใช้แทนหนังสือเดินทางนอกจากกรณีตาม (1) ซึ่งเข้ามาในราชอาณาจักรในฐานะเป็นพระราชอาคันตุกะ ราชอาคันตุกะแขกของรัฐบาล หรือหน่วยงานของรัฐ


ข้อ ๒ ให้สถานทูต สถานกงสุลไทยในต่างประเทศ ใช้ดุลพินิจพิจารณาตรวจลงตราประเภทอัธยาศัยไมตรี เมื่อได้รับคําร้องขอเป็นทางการดังนี้

          (1) ชนิดเข้าออกได้ครั้งเดียว (single entry) อายุการตรวจลงตรา 30 วัน

          (2) ชนิดเข้าออกได้หลายครั้ง (multiple entries) อายุการตรวจลงตรา 90 วัน

โดยพิจารณาชนิดของการตรวจลงตราประเภทอัธยาศัยไมตรีตามวัตถุประสงค์การเดินทางเข้าราชอาณาจักรตามที่ระบุในข้อ 1 ประกอบกับข้อมูลกําหนดการหรือกําหนดระยะเวลาหรือลักษณะของการปฏิบัติภารกิจหรือกิจกรรมในราชอาณาจักร รวมทั้งสัญชาติของผู้ยื่นคําร้องและหลักปฏิบัติต่างตอบแทนกับประเทศของผู้ยื่นคําร้อง

ทั้งนี้ ให้ใช้ระเบียบนี้ตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 18 กันยายน พ.ศ. 2561

 

 

บุษยา  มาทแล็ง

ปลัดกระทรวงการต่างประเทศ